**Termat e Referencës**

|  |  |
| --- | --- |
| **Organizata** | HandiKOS (Shoqata e Paraplegjikëve dhe e Paralizës së Fëmijëve të Kosovës) |
| **Qëllimi i Angazhimit** | Fasilitimi i dialogut të palëve të interesit për të zhvilluar aneksin për procedurat standarde të veprimit për identifikimin e faktorëve të rrezikut, shenjave të keqtrajtimit dhe masave parandaluese të dhunës për fëmijët me aftësi të kufizuara |
| **Lokacioni** | Prishtinë, Kosovë |
| **Kohëzgjatja** | **27 Prill– 30 Shtator 2018** |
| **Data e pritshme e fillimit** | **24 Prill** |

|  |
| --- |
| **HANDIKOS**  Shoqata e Paraplegjikëve dhe Fëmijëve të Paralizuar të Kosovës (këtu e tutje HandiKOS) është themeluar në vitin 1983 me objektivin kryesor për të arritur njohjen dhe pjesëmarrjen e plotë të personave me aftësi të kufizuara në shoqëri. HandiKOS aktivisht lobon për dhe mbron në nivel lokal dhe qendror të drejtat e personave me aftësi të kufizuara. HandiKOS, në kuadër të projektit “Promovimi i parandalimit të dhunës në të gjitha mjediset ndaj fëmijëve me aftësi të kufizuara në Kosovë", i cili realizohet në partneritet me Save the Children Zyra në Kosovë me financim nga Qeveria e Suedisë (SIDA), ka për qëllim që të promovojë mbrojtjen e fëmijëve dhe përmirësimin e qeverisjes së të drejtave të fëmijëve me aftësi të kufizuara në Kosovë. |
| Qëllimi i përgjithshëm  Përmes hulumtimit “Identifikimi i problemeve dhe nevojave specifike mbi dhunën ndaj fëmijëve me aftësi të kufizuara”, të realizuar gjatë vitit të parë të këtij projekti, HandiKOS ka gjetur se protokollet ekzistuese dhe procedurat standarde të veprimit janë të limituara tek pjesa e identifikimit të faktorëve të rrezikut dhe masave parandaluese në rastet e dhunës. Për këtë qëllim HandiKos është duke kërkuar një ekspert lokal i cili do të:  *Fasilitojë dialogun e palëve të interesit për të zhvilluar aneksin i cili do të inkorporohet në procedurat standarde të veprimit për identifikimin e faktorëve të rrezikut, shenjave të keqtrajtimit dhe masave parandaluese të cilat do të përdoren nga ofrues të ndryshëm shërbimesh të mbrojtjes për fëmijë.*  Detyrat dhe përgjegjësitë:   * Të zhvillojë aneksin i cili do të inkorporohet në Procedurat Standarde të Veprimit për identifikimin e faktorëve të rrezikut, shenjave të keqtrajtimit dhe të zhvillojë masat parandaluese të cilat do të përdoren nga ofrues të ndryshëm shërbimesh të mbrojtjes për fëmijë; * Të zhvillojë verzionin e shkurtër informativ të Procedurave Standarde të Veprimit, i dedikuar për ofruesit e shërbimeve; * Të zhvillojë një verzion miqësor të Procedurave Standarde të Veprimit për fëmijët duke përfshirë rekomandimet dhe hapat të cilët duhet t`i ndjekin në raportimin e rasteve të dhunës. |
| **Kohëzgjatja dhe pritjet**  Konsulenca është planifikuar të fillojë me 1 Prill dhe të përfundojë më 30 Shtator, me një angazhim prej 11 ditë pune, gjatë të cilave pritet:   * Zhvillimi i intervistave dhe takimeve për të identifikuar palët e interesit të cilët kanë qenë të angazhuar në zhvillimin e Procedurave Standarde të Veprimit dhe Protokolleve ekzistuese për parandalimin e dhunës; * Identifikimi i modeleve të Protokolleve dhe Procedurave Standarde të Veprimit për parandalimin e dhunës të cilat përdoren nga shtetet tjera; * Fasilitimi i takimit me palët e interesit për të prezentuar para pjesëmarrësve qëllimin e dialogut dhe modelet e përdorura nga shtetet e tjera në këtë drejtim; * Inkurajimi i palëve të interesit për të përcaktuar qëllimin dhe objektivat e procesit të dailogut, themelimin e grupit punues dhe definimin e agjendës; * Fasilitimi i punëtorive për zhvillimin e aneksit për t`u inkorporuar në Procedurat Standarde të Veprimit ; * Fasilitimi i diskutimit publik me palët e interesit për të diskutuar aneksin e zhvilluar para se të shpërndahet për aprovim dhe integrimi i komenteve të pjesëmarrësve në verzionin final; * Fasilitimi i punëtorive për zhvillimin e verzionit të shkurtër informativ të Procedurave Standarde të Veprimit, verzion ky i dedikuar për shërbyesit publik dhe ofruesit e shërbimeve të cilët edhe pse nuk kanë përgjegjësi në menaxhimin e rasteve të dhunës, sidoqoftë janë përgjegjës në raportimin e këtyre rasteve. |
| **Kualifikimet dhe eksperienca**  Eksperti lokal duhet të ketë:   * Diplomë Universitare në shkenca sociale të kombinuara me edukim joformal relevant me fushën e angazhimit (kualifikimi Master ka përparësi); * Përvojë në zhvillimin e udhëzuesëve/protokolleve/mjeteve të dedikuara për ofruesit e shërbimeve për identifikimin e faktorëve të rrezikut dhe shenjave të keqtrajtimit fizik, psikologjik, emocional, të neglizhimit dhe abuzimit seksual të fëmijëve dhe fëmijëve me aftësi të kufizuara në veçanti; * Njohuri të nevojave specifike në parandalimin e dhunës për fëmijët me aftësi të kufizuara; * Njohuri të çështjes së aftësisë së kufizuar në kontekstin vendor; * Shkathtësi të larta hulumtuese në identifikimin e praktikave/modeleve të cilat përdoren në rajon dhe botë në këtë fushë; * Shkathtësi të larta fasilituese në zhvillimin e punëtorive dhe takimeve; * Shkathtësi ndërpersonale dhe të komunikimit; * Ndjeshmëri ndaj kontekstit dhe situatave të ndryshme me qasje të hapur ndaj diversitetit; * Njohuri për parimet e të drejtave të fëmijëve të bazuara në KDF dhe KB; * Shkathtësi në të shkruar dhe të folur të gjuhës shqipe dhe angleze. |
| Aplikuesit duhet të dorëzojnë   * Një draft propozim mbi metodologjinë e punës për këtë angazhim, përfshirë planifikimin e procesit të zhvillimit të dokumenteve përkatësë; * Nje letër interesi që paraqet arsyet që ai/ajo është i/e përshtatshëm dhe ka njohuri dhe eksperiencë në fusha të ngjashme; * Curriculum Vitae (CV); |
|  |
| Procedurat e aplikimit  Aplikacionet duhet të dorëzohen në formë elektronike në: [arba.murataj@handi-kos.org](mailto:arba.murataj@handi-kos.org) me subjektin *Aplikacioni për Aneksin e PSVs.* Afati i fundit për dorëzimin e aplikacionit është 27 Prill 2018, deri në ora 12:00. |